HDZ je i dalje vodeća stranka u Hrvatskoj, SDP je druga stranka ali sve više zaostaje, dok je podrška Mostu stabilna dva mjeseca, pokazuje to novo istraživanje CRO-Demoskop koje je provedeno između 2. i 5. siječnja, piše N1. Prema istraživanju, zabilježen je pad potpore politici Vlade Andreja Plenkovića u drugom mjesečnom mjerenju, dok je Vladina najava otkupa MOL-ovog udjela u INA-i najznačajniji događaj u prošlom mjesecu.

Premijer Andrej Plenković je najpozitivniji političar u Hrvatskoj, a druga je predsjednica Kolinda Grabar-Kitarović.

Da su parlamentarni izbori provedeni početkom siječnja (cijela Hrvatska jedna izborna jedinica uz izlaznost 53-59%), na ljestvici preferencija političkih stranaka vrh pripada HDZ-u s izborom od 32,5 posto, dok je SDP na drugom mjestu s izborom od 24,7 posto. Na ljestvici s rejtingom stranaka na trećem je mjestu Most s 8,8 posto. Slijedi Živi zid na četvrtom mjestu s izborom od 4,7 posto. HNS na petom mjestu bilježi izbor od 3,5 posto, dok se HSS zadržao a šestom mjestu 2,1 posto . Na dva je stranka Pametno, a slijede tri stranke s izborom većim od 1 posto: Stranka Bandić Milan 365 s 1,8 posto, HSP AS s 1,6 posto i IDS s 1,4 posto. Oko 1 posto su zabilježile tri stranke: HDSSB i HSLS i HSU 0,8 posto. Ostale stranke bilježe skupni izbor od 2,5%, dok je 11,8% neodlučnih.

Smjer kretanja zemlje podupire 27,8 posto građanki/građana u odnosu na 32,3 posto iz prosinca. U ovomjesečnom istraživanju 60,1 posto ispitanika/ca smatra da Hrvatska ide u pogrešnom smjeru, u odnosu na 55,2 posto iz prosinca.

Vlada Andreja Plenkovića u drugom mjesečnom mjerenju je dobila trojku s prosječnom ocjenom od 2,60 (prije mjesec dana ocjena je bila 2,62). Predsjednica Republike je za svoj rad dobila čvrstu trojku, odnosno 3,15 (prema 3,22 iz prosinca). Hrvatski sabor u ovomjesečnom mjerenju za svoj rad bilježi ocjenu od 2,35 (prije mjesec dana 2,44).

>> Podrška Mostu pala na 8,7 posto, Vlada ocijenjena slabom trojkom